Na temelju članka 75. Statuta Grada Vodica („Službeni glasnik Grada Vodica“, broj 02/21) i članka 4. Odluke o izboru članova mjesnih odbora na području Grada Vodica („Službeni vjesnik Šibensko-kninske županije“, broj 10/13 i 12/13-Ispravak), Gradsko vijeće Grada Vodica na 5. sjednici od 8. ožujka 2022. godine donosi

**O D L U K U**

**o raspisivanju izbora za članove vijeća**

**Mjesnih odbora na području Grada Vodica**

**I.**

Raspisuju se izbori za članove vijeća mjesnih odbora na području Grada Vodica i to za:

1. Mjesni odbor Čista Mala, 5 članova
2. Mjesni odbor Čista Velika, 7 članova
3. Mjesni odbor Gaćelezi, 5 članova
4. Mjesni odbor Grabovci, 5 članova
5. Mjesni odbor Prvić Šepurine, 7 članova
6. Mjesni odbor Prvić Luka, 5 članova
7. Mjesni odbor Srima, 7 članova.

**II.**

Izbori će se održati u nedjelju 08. svibnja 2022. godine.

**III.**

Danom stupanja na snagu ove Odluke prestaje mandat članovima vijeća mjesnih odbora na području Grada Vodica iz točke I. ove Odluke.

Od dana stupanja na snagu ove Odluke pa do izbora novog predsjednika vijeća, dosadašnji predsjednik vijeća može obavljati samo poslove koji su neophodni za redovito i nesmetano funkcioniranje mjesnog odbora.

**IV.**

Ova Odluka stupa na snagu osmi dan od dana objave u „Službenom glasniku Grada Vodica“.

KLASA: 024-09/22-01/01

URBROJ: 2182-4-03/13-22-1

Vodice, 8. ožujka 2022. godine

**GRADSKO VIJEĆE GRADA VODICA**

**PREDSJEDNIK**

**Marko Mačukat,v.r.**

Dostaviti:

1. Uredniku Službenog glasnika Grada Vodica,

2. Ministarstvo pravosuđa i uprave,

3. Šibensko-kninska županija,

3. Mjesnim odborima x7,

4. Upravni odjel za financije i javne prihode,

5. Dokumentacija x2,

6. Arhiva.